พันธมิตรชานม
พันธมิตรชานม ( ) เป็นขบวนการในโลกออนไลน์เพื่อความเป็นปึกแผ่นทางประชาธิปไตย ประกอบด้วย ชาวเน็ตฮ่องกง ไต้หวัน และไทย เดิมทีเริ่มต้นจากอินเทอร์เน็ตมีมที่เกิดขึ้นเพื่อตอบโต้เกรียนและผู้ออกความเห็นแนวชาตินิยมชาวจีนที่ออกมาตอบโต้ในกรณีที่ไทยบอกว่าใต้หวันเป็นประเทศซึ่งมีการตอบโต้กันไปมาอย่างดุเดือด และพัฒนาไปสู่ขบวนการประท้วงที่มีพลวัตและมีลักษณะข้ามชาติเพื่อผลักดันประชาธิปไตยและสิทธิมนุษยชนในเอเชียตะวันออกและเอเชียตะวันออกเฉียงใต้

เบื้องหลัง
ผู้ใช้ทวิตเตอร์ในไต้หวันและฮ่องกงได้เข้าร่วมกับผู้ใช้ชาวไทยและสื่อสารกันในข้อความลักษณะ “ช่วงเวลาแห่งความเป็นปึกแผ่นในระดับภูมิภาคที่หาได้ยาก" Pallabi Munsi เขียนใน OZY สื่อต่างประเทศ อธิบายว่าพันธมิตรชานมได้พูดถึง 50 Cent Party หรือเปรียบเป็นพรรค 50 เซ็นต์ (สกุลเงิน) ที่อ้างว่ามาจากการจ้างจากทางการของสาธารณรัฐประชาชนจีนเพื่อพยายามบิดเบือนความคิดเห็นของประชาชนเพื่อประโยชน์ของพรรคคอมมิวนิสต์จีน และ Little Pink ซึ่งเป็นคำที่ใช้อธิบายกลุ่มวัยรุ่นจีนที่คลั่งไคล้อินเทอร์เน็ตว่าในฐานะ "กองทัพอาสาสมัครของเอเชียที่ลุกขึ้นต่อสู้กับกลุ่มผู้ใช้อินเทอร์เน็ตในจีน"
ชื่อ
ชานมได้รับการมองว่าเป็นสัญลักษณ์ของการผนึกกำลังต่อต้านจีน เนื่องจากหลายประเทศในเอเชียตะวันออกเฉียงใต้มีการบริโภคชาร่วมกับนม และชาประเภทนี้เป็นที่นิยมอย่างมากในทั้งสามประเทศ ในขณะที่ประเทศจีนไม่นิยมบริโภค ชาไข่มุกไต้หวัน ชานมฮ่องกง และชาไทย ล้วนเป็นชานมท้องถิ่นที่มีความคล้ายคลึงกันอย่างมาก

ลำดับเหตุการณ์
ในเดือนต่อมากลุ่มพันธมิตรชานมได้พัฒนาจากการต่อต้านชาวปักกิ่งเป็น "ขบวนการประท้วงที่ไม่มีผู้นำที่ผลักดันให้เกิดการเปลี่ยนแปลงทั่วเอเชียตะวันออกเฉียงใต้”
* หลังการเกิดเหตุการณ์การต่อสู้อย่างประปรายจีน–อินเดีย พ.ศ. 2563 อินเดียยังถูกรวมอยู่ในกลุ่มพันธมิตรนี้ โดยมีมสาลาจาย ชาใส่เครื่องเทศที่มีชาและนมเป็นส่วนประกอบ เป็นสัญลักษณ์เข้าร่วมกลุ่มพันธมิตรชานมที่หลากหลาย 
* หลังจากที่ออสเตรเลียเรียกร้องให้มีการสอบสวนเกี่ยวกับการจัดการโควิด-19 ที่ไม่เรียบร้อยขององค์การอนามัยโลก จีนขู่คว่ำบาตรผู้บริโภคหากออสเตรเลียไม่ยอมถอยจากข้อเรียกร้องในการไต่สวน จากนั้นชาวอินเทร์เน็ตได้รวมออสเตรเลียเป็นสมาชิกของพันธมิตรชานม แต่ความสัมพันธ์กับชานมนั้นมีความสำคัญเพียงเล็กน้อยกับผลิตภัณฑ์นม Aptamil ที่ยืนอยู่ในชานมที่อยู่ในภาพแห่งความหลายหลาย 
* ในเดือนสิงหาคม 2563 ได้มีการประท้วงเรียกร้องประชาธิปไตยในประเทศไทยอีกครั้งซึ
* ในเดือนสิงหาคม 2563 ได้มีการประท้วงเรียกร้องประชาธิปไตยในประเทศไทยอีกครั้งซึ่งเป็นการประท้วงต่อต้านรัฐบาลที่ใหญ่ที่สุดนับตั้งแต่มีรัฐประหารในประเทศไทย พ.ศ. 2557 โดยได้รับการสนับสนุนและความเป็นน้ำหนึ่งใจเดียวกันจากชาวไต้หวันและฮ่องกง เช่น โจชัว หว่อง และมีการใช้แฮชแท็ก #MilkTeaAlliance โดยผู้ประท้วง ด้านชาวไทยโพสต์ข้อความพร้อมติดแฮชแท็ก #MilkTeaAlliance และ #save12hkyouths ในเวลา 16.00 น. เพื่อกดดันรัฐบาลจีนและฮ่องกงปล่อยตัวเยาวชน 12 คนที่จีนจับตัวอยู่ให้กลับฮ่องกงโดยสวัสดิภาพ 
* การประท้วงในประเทศเบลารุส พ.ศ. 2563 เริ่มขึ้นในเดือนสิงหาคมหลังจากฝ่ายค้านและหน่วยตรวจสอบระหว่างประเทศกล่าวว่าการเลือกตั้งประธานาธิบดีในประเทศนี้ไม่ใช่การเลือกตั้
ตรวจสอบระหว่างประเทศกล่าวว่าการเลือกตั้งประธานาธิบดีในประเทศนี้ไม่ใช่การเลือกตั้งที่ยุติธรรม นักเคลื่อนไหวทางอินเทอร์เน็ตบางคนจากเอเชียรวม Ryazhenka ซึ่งเป็นเครื่องดื่มนมหมักแบบดั้งเดิมของเบลารุส,รัสเซียและยูเครน เป็นสัญลักษณ์อยู่ในกลุ่มพันธมิตรชานม เพื่อเป็นช่องทางหนึ่งสำหรับชาวเบลารุสในการต่อต้านรัฐบาลของประธานาธิบดีอเล็กซานเดอร์ ลูคาเชนโค ตลอดจนความสัมพันธ์ระหว่างรัฐสหภาพระหว่างรัสเซียและเบลารุส
*ในเดือนกุมภาพันธ์ 2564 หลังเกิดรัฐประหารในประเทศพม่า พ.ศ. 2564 ผู้ประท้วงในพม่าและไทยเริ่มรับพันธมิตรชานมมาใช้แสดงออกถึงความเป็นน้ำหนึ่งใจเดียว โดยมีการแชร์ภาพถุงชาตรา "รอยัลเมียนมาที" ไปหลายพันครั้ง ภาพที่ สินา วิทยวิโรจน์ ศิลปินชาวไทย วาดขึ้น ซึ
"รอยัลเมียนมาที" ไปหลายพันครั้ง ภาพที่ สินา วิทยวิโรจน์ ศิลปินชาวไทย วาดขึ้น ซึ่งแสดงถึงชานมไทย ไต้หวัน ฮ่องกง อินเดีย และพม่า โดยมีพาดหัวว่า "พันธมิตรชานม" นั้น กลายเป็นกระแส และผู้ประท้วงต่อต้านรัฐประหารได้ผนวกกำลังกันเป็นขบวนการประท้วงทางออนไลน์อย่างแข็งขัน เมื่อถึง พ.ศ. 2565 การประท้วงบนท้องถนนได้ยุติลงไปแล้วเป็นส่วนใหญ่ ซึ่งสื่อคาดว่าเป็นเพราะทางการใช้วิธีปราบปรามและสอดแนมผู้ชุมนุมคนสำคัญอย่างหนัก และความแตกแยกในหมู่สมาชิกขบวนการประท้วงเอง